LOXLEY พุ่ง 10% นิวไฮรอบ 8 เดือน เก็งกองสลากเคาะหวยออนไลน์วันนี้
LOXLEY พุ่ง 10% นิวไฮรอบ 8 เดือน เก็งกองสลากเคาะหวยออนไลน์วันนี้ ล่าสุดอยู่ที่ 2.26 บาท บวก 0.20 บาท หรือ 9.71% มูลค่าซื้อขาย 59.66 ล้านบาท
LOXLEY พุ่ง 10% นิวไฮรอบ 8 เดือน เก็งกองสลากเคาะหวยออนไลน์วันนี้ ล่าสุดอยู่ที่ 2.26 บาท บวก 0.20 บาท หรือ 9.71% มูลค่าซื้อขาย 59.66 ล้านบาท
24 มิ.ย. 2562

ผู้สื่อข่าวรายงานว่า ราคาหุ้น บริษัท ล็อกซเล่ย์ จำกัด (มหาชน) หรือ LOXLEY ล่าสุด ณ เวลา 10.17 น. อยู่ที่ 2.26 บาท บวก 0.20 บาท หรือ 9.71% สูงสุดที่ 2.32 บาท ต่ำสุดที่ 2.24 บาท ด้วยมูลค่าซื้อขาย 59.66 ล้านบาท ทั้งนี้ ราคาหุ้น LOXLEY ปรับตัวขึ้นสูงสุดในรอบ 8 เดือน นับตั้งแต่ราคาหุ้นอยู่ที่ระดับ 2.28 บาท เมื่อวันที่ 21 ต.ค.2561

โดย บล.ยูโอบี เคย์เฮียน ระบุในบทวิเคราะห์ กองสลากตัดสินใจเรื่องหวยออนไลน์ ก่อนเสนอรัฐบาลใหม่ เป็นปัจจัยบวกต่อการเก็งกำไร LOXLEY ที่อาจได้ทำโครงการนี้ หรือได้รับเงินชดเชยจากการที่ภาครัฐชะลอโครงการหวย 2-3 ตัว
อีกทั้งมีรายงานในหนังสือพิมพ์ ระบุว่า นายพชร อนันตศิลป์ อธิบดีกรมสรรพสามิต ในฐานะประธานกรรมการสำนักงานสลากกินแบ่งรัฐบาล กล่าวว่า ในการประชุมคณะกรรมการสลากฯ วันนี้ (24 มิ.ย.) จะเสนอแผนการออกสลากออนไลน์ ทั้งหวยบนดิน 2 ตัว 3 ตัว และสลากลอตโต้ให้บอร์ดพิจารณาเพื่อกำหนดว่าจะดำเนินการในรูปแบบใด และเตรียมแนวทางเสนอให้รัฐบาลใหม่พิจารณา ภายหลังจากพ.ร.บ.สำนักงานสลากกินแบ่งรัฐบาลฉบับใหม่มีผลบังคับใช้ ทำให้สามารถออกสลากฯ รูปแบบใหม่ ๆ ได้
ส่วนกรณีของการจำหน่ายหวยออนไลน์ที่บริษัท ล็อกซเล่ย์ จีเทค เทคโนโลยี จำกัด ยื่นอุทธรณ์เรียกค่าเสียหายจากกองสลากฯ นั้น คงต้องรอให้ศาลปกครองสูงสุดตัดสินมาก่อน สำนักงานสลากฯ ก็พร้อมปฏิบัติตาม ซึ่งมีทั้งข้อเรียกร้องให้ปฏิบัติตามสัญญา คือให้ล็อกซเล่ย์ดำเนินโครงการต่อ และการเรียกค่าชดเชยความเสียหาย